
OTSUS									


	Kiiu
	14. juuli 2026 nr 11-4/2387-2




Avaliku ürituse korraldamise luba
Artur Talvik, kes on MTÜ Juminda Poolsaare Seltsi  juhatuse liige, on 13.07.2026 esitanud Kuusalu Vallavalitsusele avaliku ürituse korraldamise loa taotluse (reg 13.07.2026 nr 11-4/2387), mille kohaselt soovib teate esitaja korraldada Kuusalu vallas, Tapurla külas ürituse „ Juminda Poolsaare Merepääste 135. sünnipäev/ Päästekai avamine“. 
Eeldatav osalejate arv üritusel on märgitud 150 osalejat. Parkimine on korraldatud Masti kinnistul ja selle läheduses tee ääres. Ürituse on kooskõlastanud Politsei- ja Piirivalveamet (reg 14.07.2026 nr 11-4/2387-1).
Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“
1. annan välja avaliku ürituse korraldamise loa järgmistel tingimustel:
1.1 ürituse nimi: „Juminda Poolsaare Merepääste 135. sünnipäev/ Päästekai avamine“;
1.2 üritusel turvalisuse, liikluskorralduse ja avaliku korra eest vastutab: 
Artur Talvik (artur@talvik.ee, tel 5 021 989);
1.3 ürituse läbiviimise koht: Kuusalu vald, Tapurla küla;
1.4 ürituse alguse ja lõpu kuupäev ja kellaaeg: 
17.07.2026 kell 12:00-00:00;
1.5 ürituse korraldaja on kohustatud:
1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui 
seda  nõuet  ei  ole  võimalik  täita,  peab  sõiduk  asuma  teel  võimalikult  paremal.  Sõidukeid  tohib peatada ja parkida ainult ühes reas, sõiduki pikitelg peab olema rööpne sõiduteeäärega.);
1.5.2 tagama ürituse toimumise järgselt heakorra tasemel, mis oli enne ürituse toimumist;
1.5.3 tagama üritusel meditsiinilise esmaabi kättesaadavuse;
1.5.4 tagama üritusel avaliku korra ja heakorra eeskirja nõuete täitmise;
1.5.5 tagama Alkoholiseaduse §45 „Meetmed korra ja turvalisuse tagamiseks“ täitmine;
1.5.6 tagama, et alaealised ei tarvitaks üritusel alkohoolseid jooke;
1.5.7 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

